
సాయిధరమ్ తేజ్ కథానాయకుడిగా బి.వి.ఎస్.రవి దర్శకత్వం వహిస్తున్న చిత్రం ‘జవాన్’. ‘ఇంటికొక్కడు’ అన్నది ఉపశీర్షిక. మెహరీన్ కథానాయిక. దిల్ రాజు సమర్పణలో కృష్ణ నిర్మిస్తున్నారు. పోస్ట్ ప్రొడక్షన్ కార్యక్రమాలు పూర్తయ్యాయి. తమన్ సంగీతం అందించిన ఈ చిత్రంలో రాశీఖన్నా ఓ పెప్పీ సాంగ్ పాడారు. ఈ విషయాన్ని ఆమె ట్విట్టర్ ద్వారా తెలిపారు. ఈ నెల 19న హైదరాబాద్లో ప్రీ రిలీజ్ వేడుక నిర్వహించేందుకు సన్నాహాలు చేస్తున్నారు. దర్శకుడు మాట్లాడుతూ ‘‘దేశానికే కాదు. ఇంటికొక జవాన్ ఉండాలని చెప్పే చిత్రమిది. దేశాన్ని ప్రాణంగా, బాధ్యతగా భావించి అహర్నిశలు పనిచేస్తాడు ఆ జవాన్. దేశంలోని ఇంటినీ, ఇంటిలో తనవారిని గుండెల్లో పెట్టుకుని చూసుకుంటాడు మా సినిమాలో జవాన్. ఫ్యామిలీ ఎమోషన్స్ ఆకట్టుకుంటాయి. టీజర్ చూసి ‘మనసు పెట్టి రాశావు’ అని చాలామంది అన్నారు. అంతే డెడికేషన్తో సినిమా తీశా. ప్రసన్న, మెహరీన్ పాత్రలు ఆకట్టుకుంటాయి’’ అని అన్నారు. ‘‘ఈ నెల 19న పీపుల్స్ప్లాజాలో ఏర్పాటు చేసిన ప్రీ రిలీజ్ కార్యక్రమానికి విశిష్ఠ అతిథులు హాజరుకానున్నారు. డిసెంబర్ 1 న సినిమాను విడుదల చేస్తాం’’ అని దిల్ రాజు తెలిపారు.

saidharam tej kathaanaayakudigaa bi.vi.es.ravi darsakatvam vahistunna chitram ‘jawan’. ‘intikokkadu’ annadi upasheershika. meharin kathaanaayika. dil raju samarpanalo krishna nirmistunnaaru. post production kaaryakramaalu puurtayyaayi. taman sangeetam andinchina ee chitramlo rasikanna oo peppy sang paadaaru. ee vishayaanni aame twitter dwara telipaaru. ee nela 19na hyderabadlo pree rillees veduka nirvahinchenduku sannaahaalu chestunnaru. darsakudu maatlaadutuu ‘‘deshanike kaadu. intikoka jawan undaalani cheppe chitramidi. deshaanni praanamgaa, baadhyatagaa bhavinchi aharnisalu panichestaadu aa jawan. desamloni intinee, intilo tanavaarini gundello pettukuni chusukuntadu maa cinemalo jawan. famili emotions aakattukuntaayi. teaser chusi ‘manasu petti rasavu’ ani chaalaamandi annaru. anthe dedikeshantho sinima tiisaa. prasanna, meharin paatralu aakattukuntaayi’’ ani annaru. ‘‘ee nela 19na peepulsplajalo erpaatu chesina pree rillees kaaryakramaaniki visishta atithulu haajarukaanunnaaru. dissember 1 na sinimaanu vidudala chestam’’ ani dil raju telipaaru.